**Tyrkiske Foreningers Hovedorganisasjon i Norge** (**TFHN**) (tyrkisk: *Norveç Türk Dernekleri Federasyonu*) er en paraplyorganisasjon for flere norsktyrkiske organisasjoner i Norge. Organisasjonen ble stiftet 20. april 1991 av tre organisasjoner og har siden da fått flere medlemsorganisasjoner. Disse representerer i 2018 rundt 8000 medlemmer.. TFHN har hovedsete i Oslo.

TFHN oppgir å være en demokratisk, uavhengig og partipolitisk nøytral organisasjon basert på frivillig arbeid. Styret og styreleder velges av representanter fra medlemsorganisasjonene for to år av gangen, og organisasjonen drives av styret i henhold til dens vedtekter etter fullmakt fra medlemsorganisasjonene. Fungerende styreleder er Emre Karapinar,

Formål
------

TFHN er en samfunnsorganisasjon som har som formål å være bindeledd og lette samarbeidet mellom de ulike tyrkiske organisasjonene i Norge. TFHN jobber også for å bygge broer mellom nordmenn og tyrkere samt styrke samarbeidet mellom dens medlemsorganisasjoner og andre organisasjoner. TFHN representerer, videreformidler og ivaretar dens medlemmers ønsker og interesser i møte med andre organisasjoner og i møte med norske og tyrkiske myndigheter..

Organisasjonen jobber også for inkludering av norsktyrkere i det norske samfunnet, og har blant annet fokus på at norsktyrkere i Norge skal ta høyere utdannelse. Samtidig jobber TFHN for at norsktyrkere ikke skal miste båndene til kulturen og språket fra hjemlandet. Organisasjonen vektlegger også dobbeltstatsborgerskap og ivaretakelse av morsmålet.

Aktiviteter
-----------

TFHN markerer/feirer flere viktige høytider og dager for norsktyrkere. Organisasjonen står blant annet bak en fotballturnering i forbindelse med markering av den tyrkiske nasjonaldagen 19. Mai - Minnedagen om Atatürk og Ungdoms- og Idrettsdagen.

TFHN holder både norske og tyrkiske seminarer og konferanser om problemstillinger som norsktyrkere møter i det norske samfunnet.

Det hender også at organisasjonen samler sine medlemmer for demonstrasjoner. Tidligere har TFHN holdt demonstrasjoner for å fordømmer kuppforsøket i Tyrkia i 2016 og for å fordømme terrorangrepene fra PKK. I 2016 samlet organisasjonen over 2000 personer foran Stortinget for å fordømme kuppforsøket mot Tyrkias folkevalgte regjering. Organisasjonen har også protestert mot den israelske okkupasjonen av palestinske områder.

TFHN arrangerer også musikkonserter, hovedsakelig i Drammen eller Oslo.

Organisasjonen skriver også pressemeldinger om viktige saker, og har jevnlige og ujevnlige møter med sine medlemsorganisasjoner og andre organisasjoner  og med norske og tyrkiske myndigheter.

Referanser
----------

1. 1 2 3
2. ↑  «Arkivert kopi». Arkivert fra originalen 26. mars 2018. Besøkt 25. mars 2018.
3. ↑  Heimdal, Marianne (25. februar 2009). «- Han overrasket meg». *Drammens Tidende* **(norsk)**. Besøkt 13. oktober 2023.
4. ↑  Syversen, Anne Cathrine (17. april 2007). «Alene blant menn». *NRK*. Besøkt 13. oktober 2023.
5. ↑  «Det er særlig guttene som velger bort høyere utdannelse. Hvorfor er det slik?». *Dagsavisen* **(norsk)**. 22. februar 2018. Besøkt 13. oktober 2023.
6. ↑  ...
7. ↑  «Disse gruppene oppdager demens senere». *Dagsavisen* **(norsk)**. 24. november 2016. Besøkt 13. oktober 2023.
8. ↑
9. ↑  «Norveç'te Türkler darbe ve teröre karşı yürüdü». *www.trthaber.com* **(tyrkisk)**. 28. august 2016. Besøkt 13. oktober 2023.
10. ↑  «Arkivert kopi». Arkivert fra originalen 26. mars 2018. Besøkt 25. mars 2018.
11. ↑  «Arkivert kopi». Arkivert fra originalen 26. mars 2018. Besøkt 25. mars 2018.
12. ↑  «OSLO'DA İSMAİL YK HAYRANLARINI MEST ETTİ». *www.avrupahaber.net*. Arkivert fra originalen 17. september 2023. Besøkt 13. oktober 2023.
13. ↑  «Norveç Türk Dernekleri Federasyonu Çalıştayı Yapıldı». *Haberler* **(tyrkisk)**. 6. mai 2014. Besøkt 13. oktober 2023.
14. ↑  «Arkivert kopi». Arkivert fra originalen 26. mars 2018. Besøkt 25. mars 2018.

Eksterne lenker
---------------

* TFHN nettside Arkivert 10. november 2016 hos Wayback Machine.
* TFHN offisiell Facebook-side